สหประกันชีวิตยึดฐานสหกรณ์ปั้นเบี้ยพันล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — สหประกันชีวิต หวังอาศัยฐานสหกรณ์ขยายเบี้ยพันล้าน
นายสหพล สังข์เมฆ กรรมการผู้จัดการ บริษัท สหประกันชีวิต เปิดเผยว่า ในช่วงไตรมาสแรกที่ผ่านมา บริษัททำเบี้ยได้ 97 ล้านบาท และมีกำไร 2 ล้านบาท แต่คาดว่าในปีนี้จะทำได้ตามเป้าที่ตั้งไว้ 1,000 ล้านบาท ซึ่งแบ่งเป็นเบี้ยปีแรก 800 ล้านบาท เบี้ยต่ออายุ 150 ล้านบาท และเบื้ยอื่นๆ 50 ล้านบาท อย่างแน่นอน 
ทั้งนี้ บริษัทจะมีแบบประกันใหม่ออกมาอย่างต่อเนื่อง อย่างล่าสุดก็ได้ออกแบบประกันชีวิตและให้ความคุ้มครองสินเชื่อออกมา ชำระเบี้ยระยะยาวโดยเจาะกลุ่มลูกค้าสหกรณ์เพื่อการเกษตรโดยเฉพาะ ขณะที่สหกรณ์ออมทรัพย์จะเน้นแบบประกันที่ชำระเบี้ยครั้งเดียวเป็นหลัก 
“ปีนี้เราตั้งเป้าไว้สูงมาก และจะบุกตลาดอย่างเต็มที่ เพราะปีที่ผ่านมาเรามีเบี้ย 208 ล้านบาท และมีกำไรเพียง 5 ล้านบาทเท่านั้น ยังมีช่องว่างอีกมาก โดยเฉพาะฐานลูกค้าสหกรณ์ ซึ่งในปีนี้เราจะขยายเบี้ยรายสามัญให้มากขึ้นเพื่อให้เบี้ยประกันกลุ่มและเบี้ยรายสามัญมีสัดส่วนอย่างละ 50% จากปัจจุบันที่เบี้ยประกันกลุ่มอยู่ที่ 70% และเบี้ยรายสามัญ 30% เพื่อให้เกิดความเหมาะสม” นายสหพล กล่าว
นอกจากนี้ บริษัทจะใช้พนักงานฝ่ายขายที่มีอยู่ประมาณ 30 คน ประสานงานไปยังกลุ่มสหกรณ์ต่างๆ ให้เกิดความเข้าใจเกี่ยวกับประกันมากขึ้น ซึ่งปัจจุบันก็มีสหกรณ์ถือหุ้นในบริษัทอยู่ 2,302 แห่ง ร่วมถึงการนำแบบประกันของบริษัท ยูเนี่ยนอินเตอร์ ประกันภัย ซึ่งเป็นบริษัทในเครือมาขายร่วมกัน เพื่อตอบสนองความต้องการของลูกค้าให้ได้ โดยจะมีทั้งแบบประกันที่ไม่ใช่รถยนต์และประกันรถยนต์
นายศุภชัย ศรีศุภอักษร ประธานกรรมการบริษัท สหประกันชีวิต กล่าวว่า